Жалба, подадена на 14 юли 2017 г. — António Conde & Companhia/Комисия
(Дело T-443/17)
Език на производството: английски
Страни
Жалбоподател: António Conde & Companhia, SA (Gafanha de Nazaré, Португалия) (представител: J. García-Gallardo Gil-Fournier, lawyer)
Ответник: Европейска комисия
Искания на жалбоподателя
Жалбоподателят иска от Общия съд:
да отмени решението на Комисията, с което се отказва да се предоставят незабавно на секретаря на Комисията за риболова в североизточните части на Атлантическия океан имената на регистрираните в Португалия кораби SANTA ISABEL и CALVÃO, като по този начин ги лишава от правото да осъществяват риболов на морски костур и скариди от 1 юли 2017 г. в риболовната зона в североизточната част на Атлантическия океан, нарушавайки член 5, параграф 1 от Регламент № 1236/20101 ;
да осъди Европейската комисия да заплати съдебните разноски.
Основания и основни доводи
В подкрепа на жалбата си жалбоподателят излага едно единствено основание: нарушение от Комисията на член 5, параграф 1 от Регламент (ЕО) № 1386/2007, тъй като тя се е намесила в съставянето или съобщаването на изготвения от Португалия списък с оглед да бъде предоставен на секретариата на Комисията за риболова в североизточните части на Атлантическия океан. По отношение на такива списъци Комисията няма правомощие да прави коментари, да ги изменя, да дава препоръки, да ги оценява, да ги отказва, да ги съставя или да осъществява натиск върху държавите членки.
____________
1 Регламент (ЕС) № 1236/2010 на Европейския парламент и на Съвета от 15 декември 2010 година за определяне на схема за контрол и изпълнение в зоната, обхваната от Конвенцията за бъдещо многостранно сътрудничество в областта на риболова в североизточната част на Атлантическия океан, и за отмяна на Регламент (ЕО) № 2791/1999 на Съвета (ОВ L 348, 2010 г., стр. 17).